iM C PLINII HIST. NAT. LIB. XXXVI. 



Qui primi marmora secuerint, et quando. 



VI. Secandi marmor in crustas nescio an Cariae fue- 

 rit inventum. Antiquissima , quod equidem inveniam, 

 Halicarnassi Mausoli domus proconnesio marmore ex- 

 cultaest, lateritiis parietibus. Is obiit olympiadis c anno 

 secundo , Urbis Romae anno ccclxxv. 



Qui primus Roms crustaverit parietes. 



VII. Primum Romae parietes crusta marmoris ope- 

 ruisse totius domus suae in Caelio monte Cornlius Ne- 

 pos tradidit Mamurram Formiis natum, equitem roma- 

 num, praefectum fabrum C. Caesaris in Gallia. Neque 

 indignatio sit tali auctore inventa re. Hic namque est 

 Mamurra Catulli Veronensis carminibus proscissus, 

 quem, ut res est, domus ipsius clarius, quam Catullus, 

 dixit habere, quidquid habuisset Comata Gallia. Nam- 

 que adjecit idem Nepos, eum primum totis aedibus nul- 

 lam nisi e marmore columnam habuisse, omnes solidas 

 e carystio aut lunensi. 



Quibus aetatibus quaeque marmora in usu Romae venerint. 



VIII. M. Lepidus Catuli in consulatu collega, primus 

 omnium limina ex numidico marmore in domo posuit 

 magna reprehensione. Is fuit consul anno Urbis dclxxvi. 

 Hoc primum invecti numidici marmoris vestigium in- 



